als_Latn dik_Latn sag_Latn
“Nuk kemi çka të flas më për ketë çështje, ngase ne i kemi shprehur të gjitha në letrën që ia kemi dërguar Prokurorit Special .Z.David Schëendiman. Kjo është çështje e Gjykatës Speciale dhe ajo është e mandatuar nga Kuvendi i Kosovës për të trajtuar krimet që kapin atë periudhe kohore”, ka thënë Kastriot Imeri për gazetën “Bota sot”, duke nënkuptuar se me të apostrofuarit në letrën tyre, do të merret Gjykata Speciale.
Anëtarët e familjes Imeri ditë më parë i kanë shkruar letër kryeprokurorit të Gjykatës speciale David Schëendiman në të cilën kërkojnë që të hetohet vrasja e Haki Imerit e kryer në nëntor të vitit 1999.
Ata kanë dalë kundër anëtarit të familjes së tyre, Imer Imerit, i cili javën e kaluar kishte tërhequr akuzat ndaj presidentit aktual, Hashim Thaçit, ku sipas Imerit, Thaçi ishte i gatshëm të bënte “be” në 124 pleq se ai nuk kishte dorë në vrasjen e Haki Imerit.
Por në letrën e tyre, familjarët Haki Imerit kanë apostrofuar përveç emrit të Presidentit Hashim Thaçi dhe emrin e deputetit të VV-së Rexhep Selimi nga i cili kanë kërkuar llogari pasi në kohën e vrasjes së Haki Imerit, Selimi ishte ministër i rendit publik.
“Provë e padiskutueshme se grupet kriminale të lidhura me pushtetin dhe përfaqësues apo drejtues të tyre që gjenden edhe në krye të piramidës së shtetit të Kosovës, e kishin objektiv qenësor zhdukjen e provave, është vjedhja e provave në Dhomën e sigurisë së lartë në policinë e Kosovës në Prishtinë, dhe në Pejë. Është e habitshme se si këto skandale të vjedhjes së provave, të cilat kurrë më nuk u gjetën, ndodhën në kohën kur Presidenti i sotëm Hashim Thaçi mori postin e Kryeministrit të Republikës së Kosovës. Pra, ndodhitë më të rënda për drejtësinë ngjan, të parat kur ishte instaluar Qeveria e Përkohshme në Kosovës (1999, vrasjet politike), dhe zhdukja e provave kur i njëjti grupacion politik e klanor e mori pushtetin në Kosovë, kësaj here nëpërmjet votës. Pra, këto dëshmojnë qartë se si pushteti i QPK-së i instaluar më vonë në Qeveria Thaçi 1, nuk kishte ardhur në pushtet për të ndërtuar siguri, rend ,paqe dhe demokraci, aq më pak për të ndriçuar vrasjet, por përkundrazi ti mbuloj ato dhe ti zhduki provat përfundimisht. Ata, që iniciuan dhe ekzekutuan Mësuesin dhe aktivistin e Pavarësisë së Kosovës janë vet pushteti i dikurshëm nën juridiksionin e të cilit është vrarë Babai, vëllai i jonë Haki Imeri. Asokohe kur është kidnapuar babai dhe vëllai i ynë pushtetin e kishte Qeveria e Përkohshme, Kryeministër i së cilës ishte Hashim Thaçi, dhe Ministër i Rendit Rexhep Selimi”, thuhej në letër.
I kontaktuar nga gazeta “Bota sot”, deputeti Rexhep Selimi ka mohuar se ka përgjegjësi lidhur me rastin në fjalë. Selimi është kundër përgjigjur duke thëne, se në kohën kur ai ka qenë drejtues institucioni, familja Imeri, nuk e kanë paraqitur rastin, as në institucionet e sigurisë dhe as në Qeverinë e Përkohshme. Prandaj sipas tij përgjegjësinë familja Imeri duhet ta kërkojë tek ata që kanë pasur përgjegjësi në kohën kur ka ndodhur ngjarja.
“Se z. Imeri, që po e akuzon tash edhe Ministrinë e Rendit Publik të QPK-së për përgjegjësi në fushën e sigurisë, me sa e di unë, atëherë nuk e ka pas paraqitur rastin tek ne e as të organet e Qeverisë së Përkohshme. Këtë rast e kanë pasur institucionet Ndërkombëtarë të Sigurisë, prandaj duhet kërkuar përgjegjësi tek ata që kanë pasur përgjegjësi për sigurinë në Kosovë në atë kohë”, ka thënë deputeti Selimi.
Por, Kastriot Imeri, djali i Haki Imerit, edhe pse i kontaktuar nga “Bota sot”, nuk ka dashur të komentojë deklaratën e Selimit, pasi sipas tyre ata të gjitha i kanë thënë në letrën e tyre.
“Nuk kemi çka të flas më për ketë çështje, ngase ne i kemi shprehur të gjitha në letrën që ia kemi dërguar Prokurorit Special .Z.David Schëendiman. Kjo është çështje e Gjykatës Speciale dhe ajo është e mandatuar nga Kuvendi i Kosovës për të trajtuar krimet që kapin atë periudhe kohore”, ka thënë Kastriot Imeri për gazetën “Bota sot”, duke nënkuptuar se me të apostrofuarit në letrën tyre, do të merret Gjykata Speciale.
als_Latn als_Latn als_Latn als_Latn als_Latn als_Latn als_Latn als_Latn als_Latn